วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
6 ต.ค. 2559

วิเคราะห์ตลาดภาคบ่าย
ภาครวมตลาดภาคเช้า
SET Index ปิดภาคเช้า 1,517.53 (+7.61 จุด, +0.50%) กรอบ 1,518-1,509 จุด มูลค่าการซื้อขาย 23,728 ลบ. เรียงลำดับมูลค่าการซื้อขายรายกลุ่ม ENERG BANK COMM ICT CONMAT PROP HELTH TRANS ตามลำดับ.  ตลาดภูมิภาค [Hang Seng +0.66%][KOSPI +0.47%][Nikkei225 +0.56%][TAIEX +0.13%]
[ติดตาม]

– จำนวนผู้ขอรับสวัสดิการว่างงานรายสัปดาห์ สหรัฐ 19.30น.
(-) รองปธ.เฟดแย้มการขึ้นดอกเบี้ยต้องอาศัยความร่วมมือจากภาครัฐ ชี้ดอกเบี้ยไม่ควรอยู่ระดับต่ำมาก
รองประธานธนาคารกลางสหรัฐ (เฟด) เปิดเผยในระหว่างแถลงข่าวกับสื่อมวลชนที่สำนักงานเฟดสาขานิวยอร์กเมื่อวานนี้ว่า เฟดต้องการความช่วยเหลือจากภาคส่วนอื่นๆของรัฐบาล หากเฟดตัดสินใจที่จะปรับขึ้นอัตราดอกเบี้ย ฟิสเชอร์กล่าวว่า แม้ว่านักลงทุนจำนวนมากมองว่าเฟดสามารถปรับขึ้นอัตราดอกเบี้ยได้โดยง่าย แต่จริงๆแล้วยังมีปัจจัยที่เหนือการควบคุมหลายอย่างที่ขัดขวางการปรับขึ้นอัตราดอกเบี้ยของเฟด ซึ่งได้แก่ อุปสงค์ที่อ่อนแอในด้านเงินทุน และการออมเพื่อป้องกันความไม่แน่นอนในอนาคต ด้วยเหตุนี้ เฟดจึงต้องการความช่วยเหลือจากสภาคองเกรสและรัฐบาล ในการปรับปรุงสภาวะเหล่านี้ให้ดีขึ้น โดยเฉพาะอย่างยิ่ง การศึกษาที่ดีขึ้น การกระตุ้นการลงทุนภาคเอกชน และการใช้กฎระเบียบที่มีศักยภาพมากขึ้น ซึ่งปัจจัยเหล่านี้ล้วนแล้วแต่จะช่วยสนับสนุนให้เศรษฐกิจเติบโตเร็วขึ้น (IQ)
 
IMPACT (+) CPALL KBANK PTT SPRC BAY PTTGC SPI BDMS PTTEP IRPC TPIPL PTG DTAC LH SCB TRUE
IMPACT (-) ADVANC CPN HMPRO TCAP GLOW BJC KKP BH CENTEL BTS AP CHG BEC GLOBAL SMPC THANI
 
แนวโน้มตลาดและหุ้นที่น่าสนใจ
SET Index ปิดภาคเช้า 1,517.53 จุด
ปรับตัวขึ้นต่อเหนือ 1,505 จุด
SET index พักตัวหลังจากปรับขึ้นแรงวานนี้ การปรับตัววันนี้ยังอ่อนแรง ระยะกลางยังคงรูปแบบ V-Shape เราแนะนำซื้อแบบ Trading ระยะกลางและระยะสั้น แนวรับสำคัญอยู่ที่ 1,505 แนวรับต่อไปที่ 1,492 แนวต้านหลัก 1,515 และ 1,528 จุด
 
EKH (ราคาปิดภาคเช้า 6.25 บาท)
ปรับตัวขึ้นแบบ W-Shape ชัดเจน
EKH มีการปรับตัวขึ้นแบบ W-Shape โดยสามารถยืนแนวรับ 5.75 บาท และรับระหว่างวัน 6.05 บาทได้ต่อเนื่อง แนะนำซื้อระยะกลางโดยมีเป้าหมายและแนวต้าน 6.30 และ 7.00 บาทตามลำดับ ตาดขาดทุนหากหลุดแนวรับ 5.75 บาทลงมา
 
PTG (ราคาปิดภาคเช้า 28.25 บาท)
Sideway up มีแนวต้านที่ All Time High
PTG ปรับตัวเป็น Uptrend ต่อเนื่องในระยะกลาง แนะนำซื้อเหนือแนวรับ 27.50 บาท (ระหว่างวัน) มีแนวโน้มทดสอบแนวต้านโซน 30 บาท และหากผ่านไปได้จะเป็น All Time High ทันที ตัดขาดทุนหากหลุดแนวรับจิตวิทยาที่ 25.00 บาท